### APSTIPRINĀTS

Liepājas pilsētas domes Iepirkumu komisijas

2019.gada 9.janvāra sēdē, protokols Nr.1

**IEPIRKUMA**

(IDENTIFIKĀCIJAS NUMURS LPP 2019/2)

**Par transporta līdzekļa piegādi**

**NOLIKUMS**

**I SADAĻA**

**INFORMĀCIJA PAR IEPIRKUMU**

|  |
| --- |
| * 1. **Pasūtītājs**

Liepājas pilsētas pašvaldība Reģistrācijas Nr. 90000063185 Rožu iela 6, Liepāja, LV-3401 |
| * 1. **Iepirkuma priekšmets**
 |
| Iepirkuma priekšmets ir transporta līdzekļa piegāde. |
| * 1. **CPV kodi**
 |
| [34100000-8](https://www.iub.gov.lv/lv/iubcpv/parent/3318/clasif/main/) (*Mehāniskie transportlīdzekļi*.) |
| * 1. **Līguma izpildes laiks un vieta**
 |
| * + 1. Līguma izpildes laiks – 90 (deviņdesmit) dienu laikā no līguma noslēgšanas dienas.
		2. Līguma izpildes vieta – Liepājas pilsētas administratīvā teritorija, atbilstoši tehniskajai specifikācijai.
 |
| * 1. **Iepirkuma procedūra**
 |
| Iepirkums tiek veikts atbilstoši Publisko iepirkumu likumam[[1]](#footnote-1). Iepirkumam piemērota pasūtījuma piešķiršanas metode atbilstoši Publisko iepirkumu likuma 9.panta nosacījumiem. |
| * 1. **Kontaktpersona**
 |
| Liepājas pilsētas pašvaldības administrācijas Publisko iepirkumu daļas iepirkumu speciāliste **Blāzma Stivriņa**, t.63422336, f.63404777, e-pasts: iepirkumi@liepaja.lv |
| * 1. **Piedāvājumu iesniegšanas termiņš**
 |
| * + 1. Piedāvājumi iesniedzami Liepājas pilsētas pašvaldības administrācijā, Liepājā, Rožu ielā 6, Apmeklētāju pieņemšanas centrā **līdz 2019.gada 23.janvārim pulksten 14.00.**

*Liepājas pilsētas pašvaldības administrācijas darba laiki:**Pirmdiena – no 08:30 – 18:00;**Otrdiena, trešdiena, ceturtdiena – no 08:30 – 17:00;**Piektdiena – no 08:30 – 16:00;**Pirmssvētku dienās darba laiks ir saīsināts par 1 (vienu) stundu.*1.7.2. Ja Piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), piegādātājs ir atbildīgs par piedāvājuma piegādi līdz piedāvājumu iesniegšanas vietai līdz noteiktā termiņa beigām.1.7.3. Jebkuri piedāvājumi, kurus Pasūtītājs saņems pēc pēdējā iesniegšanas termiņa, netiks izskatīti un tiks neatvērti atdoti vai nosūtīti atpakaļ iesniedzējam. |
| * 1. **Piedāvājumu atvēršanas vieta un laiks**
 |
| * + 1. Piedāvājumu atvēršana notiek Liepājas pilsētas pašvaldības administrācijā, Rožu ielā 6, Lielajā zālē (207.kabinets), tūlīt pēc piedāvājumu iesniegšanas termiņa beigām.
		2. Piedāvājumu atvēršanas sanāksme ir atklāta un tajā var piedalīties visas ieinteresētās personas, reģistrējoties piedāvājumu atvēršanas sanāksmes reģistrācijas lapā.
 |
| * 1. **Iepirkuma procedūras dokumenti**
 |
| Nolikumam ar pielikumiem ir nodrošināta **tieša un brīva elektroniskā pieeja** Pasūtītāja pircēja profilā Elektronisko iepirkumu sistēmā [www.eis.gov.lv](http://www.eis.gov.lv), kā arī Liepājas pilsētas pašvaldības mājas lapā [www.liepaja.lv](http://www.liepaja.lv/), sadaļā “Iepirkumi” (<https://www.liepaja.lv/iepirkumi-un-izsoles/iepirkumi/>). |
| * 1. **Papildu informācija**
 |
| * + 1. Jebkura papildu informācija, kas tiks sniegta saistībā ar šo iepirkumu, tiks publicēta Pasūtīja pircēja profilā Elektronisko iepirkumu sistēmā [www.eis.gov.lv](http://www.eis.gov.lv) un Pasūtītāja mājas lapā pie nolikuma(<https://www.liepaja.lv/iepirkumi-un-izsoles/iepirkumi/>). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.
		2. Ja piegādātājs ir laikus pieprasījis papildu informāciju par iepirkuma dokumentos iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
		3. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju Pasūtītāja pircēja profilā Elektronisko iepirkumu sistēmā [www.eis.gov.lv](http://www.eis.gov.lv) un Pasūtītāja mājas lapā, kur ir pieejami iepirkuma dokumenti, norādot arī uzdoto jautājumu.
 |
| * 1. **Informācija par iepirkuma priekšmetu**
 |
| Detalizēta informācija par iepirkuma priekšmetu ir norādīta Tehniskā un finanšu piedāvājuma formā, kas ir nolikuma **2.pielikums.** |

**II SADAĻA**

**PRASĪBAS PRETENDENTIEM UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments:** |
| **2.1.** Pretendents ir piegādātājs, kurš ir iesniedzis piedāvājumu.Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. | Pieteikums dalībai iepirkumā (pēc formas –nolikuma 1.pielikums). |
| **2.2.** Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura.Šajā gadījumā piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi. | 1. Pretendents pierāda Iepirkumu komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
2. Pretendenta un personas, uz kuras saimnieciskajām un finansiālajām iespējām pretendents balstās, savstarpēji parakstīts apliecinājums vai noslēgta vienošanās, kurā norādīts, ka persona, uz kuras saimnieciskajām un finansiālajām iespējām pretendents balstās, uzņemas solidāro atbildību par iepirkuma līguma izpildi, kā arī norādīts, kādā veidā un/vai formā šī persona ir paredzējusi uzņemties solidāro atbildību par iepirkuma līguma izpildi.
 |
| **2.3.** Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas. | Pretendents pierāda Iepirkumu komisijai, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. |
| **2.4.** Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. | Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu. |
| **2.5.** Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 2.6.punkts un 2.7.punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē. |
| **2.6.** Uz pretendentu neattiecas Publisko iepirkumu likuma 9. panta astotajā daļā noteiktie izslēgšanas nosacījumi. | Komisija pārbauda, ievērojot Publisko iepirkumu likuma 9. pantā noteikto kārtību. |
| **2.7.** Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes. | **a)** Komisija pārliecinās par pretendenta reģistrācijas faktu, saņemot izziņas Elektronisko iepirkumu sistēmā (<https://www.eis.gov.lv/>). **b)** Ārvalstī reģistrētam pretendentam, kas nav reģistrēts Uzņēmumu reģistrā, jāpievieno attiecīgos faktus apliecinoši dokumenti (kopijas). |
| **2.8.** Pretendenta rīcībā ir visi nepieciešamie resursi savlaicīgai un kvalitatīvai līguma izpildei, tajā skaitā garantijas servisa nodrošināšanai:2.8.1. Pretendents ir ražotājs vai tam ir iepirkuma līguma izpildei nepieciešamās tiesības pārdot konkrētā ražotāja produkciju un uzņemties garantijas saistības;2.8.2. Liepājas pilsētas administratīvajā teritorijā atrodas ražotāja vai tā oficiālā izplatītāja atzīta tehniskās apkopes (servisa) pakalpojumu sniegšanas vieta, kurā tiks nodrošināta garantijas apkalpošana un remonts transporta līdzekļa garantijas termiņā. | **a)** Dokuments, kas apliecina Pretendenta tiesības pārdot konkrētā ražotāja produkciju un uzņemties garantijas saistības.**b)** Piedāvātā transporta līdzekļa ražotāja vai oficiālā izplatītāja autorizēta autoservisa Liepājā, kas ir norādīts Pretendenta tehniskajā piedāvājumā, izsniegts apliecinājums (oriģināls) par to, ka tas līguma slēgšanas gadījumā uzņemas nodrošināt garantijas apkalpošanu un remontu transporta līdzekļa garantijas termiņā.**c)** Informācija par apkopes centriem Liepājā un Latvijā, kuros Pasūtītājs varēs veikt Pretendenta piedāvātā transporta līdzekļa tehnisko apkopi garantijas laikā. |
| **2.9.** Pretendentam iepriekšējo 3 (*trīs*) gadu laikā (2016., 2017., 2018.gadā un 2019.gadā līdz piedāvājumu iesniegšanas termiņa beigām) ir pieredze vismaz 2 (*divu*) līdzīgu līgumu izpildē. Par līdzīgu līgumu šī iepirkuma ietvaros tiks atzīts līgums par jaunas vieglās automašīnas un/vai jauna pasažieru mikroautobusa piegādi un garantijas apkalpošanu. | a) Informācija par iepriekšējo pieredzi (pēc formas – nolikuma 3. pielikums). b) vismaz 2 (*divas*) pasūtītāju atsauksmes par attiecīgo līgumu izpildi. |
| **2.10.** Pretendents ir iesniedzis tehnisko un finanšu piedāvājumu. | Tehniskais un finanšu piedāvājums(pēc formas nolikuma 2.pielikums). |
| **2.11.** Ja Pretendents līguma izpildē ir paredzējis piesaistīt citus uzņēmējus (apakšuzņēmējus)[[2]](#footnote-2), informāciju norāda pieteikumā dalībai iepirkumā (nolikuma 1.pielikums) un piedāvājumam pievieno vienošanos ar katru apakšuzņēmēju par konkrētu darbu izpildi vai apakšuzņēmēja apliecinājumu par dalību līguma izpildē, ja līgums tiktu piešķirts pretendentam.  |

**III SADAĻA**

**PIEDĀVĀJUMA IZVĒRTĒŠANAS KRITĒRIJS**

|  |
| --- |
| 3.1. Pamatojoties uz Publisko iepirkumu likuma 51.pantu, Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai **piedāvāto kopējo cenu**. |
| 3.2. Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, nav atzīts par nepamatoti lētu. |

**IV SADAĻA**

**PIELIKUMI**

|  |  |
| --- | --- |
| **1.pielikums** | Pieteikuma dalībai iepirkumā forma |
|  |  |
| **2.pielikums** | Tehniskā un finanšu piedāvājuma forma |
|  |  |
| **3.pielikums** | Informācijas par iepriekšējo pieredzi forma |
|  |  |
| **4.pielikums** | Prasības piedāvājuma noformēšanai |
|  |  |
| **5.pielikums** | Vērtēšanas nosacījumi |
|  |  |
| **6.pielikums** | Līguma projekts |

Iepirkuma LPP 2019/2

nolikuma **1.pielikums**

**PIETEIKUMS DALĪBAI IEPIRKUMĀ**

*Sabiedrības nosaukums, reģistrācijas numurs*

kuras vārdā, saskaņā ar \_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *pārstāvības pamats*  *Amats, vārds, uzvārds*

Ar šo piesakās piedalīties iepirkumā **“Par transporta līdzekļa piegādi”**(LPP 2019/2).

|  |  |  |  |
| --- | --- | --- | --- |
| Pretendents atbilst |  |  | **mazā vai vidējā uzņēmuma** statusam[[3]](#footnote-3)  |
| Pretendents neatbilst |  |  |

|  |  |
| --- | --- |
| Apakšuzņēmējus līguma izpildē piesaistīt nav paredzēts |  |

*(ja apakšuzņēmējus līguma izpildē piesaistīt nav paredzēts, izdara attiecīgu atzīmi un tabulu par apakšuzņēmējiem nododamo darbu apjomu nav nepieciešams aizpildīt)*

|  |  |
| --- | --- |
| Apakšuzņēmējus līguma izpildē ir paredzēts piesaistīt |  |

 *(tabulā norāda apakšuzņēmējiem nododamo darbu apjomu un veidus)*

|  |  |  |  |  |
| --- | --- | --- | --- | --- |
| ***Apakšuzņēmēja nosaukums, reģistrācijas numurs*** | ***Vai uzņēmums atbilst mazā vai vidējā uzņēmuma statusam*** 1 | ***Veicamo darbu apjoms %*** | ***Veicamo darbu apjoms EUR bez PVN*** | ***Veicamo darbu raksturojums*** |
|  |  |  |  |  |
|  |  |  |  |  |

Apliecinām, ka:

* pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs veikt Pasūtītājam nepieciešamās piegādes;
* pretendenta rīcībā ir visi nepieciešamie resursi savlaicīgai un kvalitatīvai līguma izpildei;
* esam iepazinušies un pilnībā piekrītam visām iepirkuma nolikuma un līguma projekta prasībām;
* šis piedāvājums ir sagatavots individuāli un nav saskaņots ar konkurentiem;
* visas piedāvājumā sniegtās ziņas ir patiesas.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Juridiskā adrese: |  |
| Bankas rekvizīti: |  |
| Kontaktpersona: |  |
| Tālruņa numurs: |  |
| E-pasta adrese: |  |
| Datums |  |

Iepirkuma LPP 2019/2

nolikuma **2.pielikums**

**TEHNISKAIS UN FINANŠU PIEDĀVĀJUMS**

Piedāvātā transporta līdzekļa marka, modelis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| **Prasības iegādājamai automašīnai** | **Tehniskie rādītāji** | **Pretendenta piedāvājums** |
| *Reģistrācijas un ražošanas gads* | Jauna, 2019.gada  |  |
| *Nobraukums*  | Ne vairāk kā 50 km | \* |
| *Automašīnas klase (atbilstoši biedrības “Auto Asociācija” klasifikatoram)* | Vidējās klases vieglā pasažieru (D segmenta): <http://www.autoasociacija.lv/files/klasifikators/klasifikators.pdf> |  |
| *Virsbūves tips* | Hečbeks |  |
| *Degviela* | Benzīns |  |
| *Darba tilpums (cm3)* | Ne lielāks kā 2000 | \* |
| *Jauda (kW)*  | Ne mazāk kā 200 | \* |
| *Maks. griezes moments (Nm)*  | Ne mazāks kā 350 | \* |
| *Pārnesumkārba* | Automātiskā, ne mazāk kā 7 pārnesumi | \* |
| *Automašīnas pašmasa (kg)* | Līdz 1900 | \* |
| *Pilnā masa (kg)* | Līdz 2300 | \* |
| *Kopējais garums (mm)* | Ne mazāks kā 4800 | \* |
| *Kopējais platums ar spoguļiem (mm)* | Ne lielāks kā 2100 | \* |
| *Kopējais augstums (mm)* | Ne lielāks kā 1500 | \* |
| *Garenbāze (mm)* | Ne mazāk kā 2800 | \* |
| *Vietu skaits* | Ne mazāk kā 5 | \* |
| *Klīrenss* | Ne mazāk kā 145 mm | \* |
| *Piedziņa*  | Pilnpiedziņa |  |
| *Stūres pastiprinātājs* | Elektromehānisks, aprīkojumā |  |
| *Stereo sistēma*  | Integrēts Radio ar skaļruņiem, Brīvroku komunikācijas sistēma |  |
| *Drošība* | Imobilaizers, atbilstība KASKO apdrošināšanas prasībām  |  |
| *Gaisa drošības spilveni* | Priekšējie, sānu- aizkaru tipa, vadītāja ceļgalu drošības spilvens |  |
| *Drošība* | Signalizācija, centrālās atslēgas sistēma ar tālvadību |  |
| *Drošība* | ABS – bremžu pretbloķēšanas sistēma |  |
| *Drošība* | Elektroniskā pretslīdēšanas sistēma |  |
| *Drošība* | Atpakaļskata kamera |  |
| *Ziemas aprīkojums* | Apsildāmi priekšējie un aizmugurējie sēdekļi |  |
| *Ziemas aprīkojums* | Elektriski apsildāms vējstikls |  |
| *Aprīkojums* | 3 zonu klimata kontrole |  |
| *Aprīkojums* | Elektriski vadāmi priekšējie un aizmugurējie sānu logi |  |
| *Aprīkojums* | Elektriski apsildāmi spoguļi |  |
| *Aprīkojums* | Priekšējie miglas lukturi |  |
| *Aprīkojums* | Priekšējie un aizmugurējie grīdas paklāji |  |
| *Aprīkojums* | Ugunsdzēšamais aparāts, avārijas trijstūris, atstarojoša veste un pirmās palīdzības aptieciņa |  |
| *Rezerves ritenis* | Mazizmēra vai pilna izmēra rezerves ritenis |  |
| *Garantija virsbūvei pret caur rūsēšanu*  | Vismaz 10 gadi | \* |
| Transportlīdzekļa ietekmes uz vidi rādītāji: | \_\_\_\_\_\_\_\_\_\_\_\_\_\_\_ | \_\_\_\_\_\_ |
| *Degvielas patēriņš kombinētajā ciklā l/100km (NEDC)* | Ne lielāks kā 7,5 l/100km | \*  |
| *Oglekļa dioksīda (CO2) emisiju apjoms* | Ne lielāks kā 170 g/km | \*  |
| *CO2 izmešu standarts* | Ne zemāk kā EURO 6 | \* |
| *Tehniskās apkopes periodi* | ne mazāk kā ik pēc 20 000 km | \* |
| *Garantijas termiņš* | ne mazāk kā 3 (trīs) gadi vai ne mazāk kā 100 000 km nobraukuma rūpnīcas ražotāja garantija (atkarībā no tā, kurš no nosacījumiem iestājas pirmais). | \* |
| *Garantijas un tehnisko apkopju vieta* | Regulāro apkopju un remontu vieta Liepājas pilsētas administratīvajā teritorijā |  |
| *Piegādes termiņš* | Ne ilgāk par 90 dienām |  |
| *Piegādes vieta* | Rožu iela 6, Liepāja |  |

Ar “\*“ (zvaigznīti) apzīmētajos lauciņos pretendents norāda piedāvātajai automašīnai atbilstošo tehnisko rādītāju. Tukšajos lauciņos norāda, vai piedāvātā automašīna atbilst attiecīgajai prasībai, norādot “atbilst” vai “neatbilst”.

Piegādes nosacījumi:

Pretendents, piegādājot automašīnu, nodos Pasūtītāja pārstāvim :

* 1. Automašīnas servisa grāmatiņu;
	2. Tehnisko parametru dokumentāciju un ekspluatācijas instrukciju latviešu valodā;
	3. Rezerves atslēgas;
	4. Transportlīdzekļa reģistrācijas apliecību;
	5. Reģistrētās numura zīmes;
	6. OCTA polisi uz 1 (*vienu*) gadu darbības reģionam Latvijā un Baltijas valstīs;

|  |  |
| --- | --- |
| Piedāvātās automašīnas cena (EUR, bez PVN): |  |
|  | EUR, PVN: |  |
|  | Summa kopā, EUR: |  |

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Pretendenta nosaukums: |  |
| Datums: |  |

Iepirkuma LPP 2019/2

nolikuma **3.pielikums**

**INFORMĀCIJA PAR IEPRIEKŠĒJO PIEREDZI**

|  |  |
| --- | --- |
| Līguma priekšmets |  |
| Pasūtītājs |  |
| Izpildītājs |  |
| Līguma summa EUR, neskaitot PVN |  |
| Piegādātā transporta līdzekļa marka, modelis |  |
| Līguma izpildes termiņš |  |
| Kontaktinformācija |  |

|  |  |
| --- | --- |
| Līguma priekšmets |  |
| Pasūtītājs |  |
| Izpildītājs |  |
| Līguma summa EUR, neskaitot PVN |  |
| Piegādātā transporta līdzekļa marka, modelis |  |
| Līguma izpildes termiņš |  |
| Kontaktinformācija |  |

*(tabulu veido un aizpilda par katru pieredzes objektu atsevišķi)*

Tabulā norāda informāciju par iepriekšējo 3 (*trīs*) gadu laikā īstenotajiem līgumiem, kas atbilst nolikuma 2.9.punktā noteiktajām prasībām.

Piedāvājumam jāpievieno atsauksmes par īstenotajiem līgumiem, saskaņā ar norādīto informāciju.

|  |  |
| --- | --- |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
| Pretendenta nosaukums: |  |
| Datums: |  |

Iepirkuma LPP 2019/2

**nolikuma 4.pielikums**

**PRASĪBAS PIEDĀVĀJUMU NOFORMĒŠANAI**

|  |
| --- |
| 1. Pretendentam piedāvājums jāiesniedz 1 (*vienā*) oriģinālā drukātā eksemplārā.
 |
| 1. Piedāvājumā jāiekļauj nolikuma 2.sadaļā noteiktie dokumenti.
 |
| 1. Visai iesniedzamajai dokumentācijai jābūt cauršūtai (caurauklotai ar diegu, lai nebūtu brīvi nomaināmas lapas) un šuvuma vietā jābūt pretendenta paraksttiesīgās vai pilnvarotās personas parakstam, norādītam cauršūto lapu skaitam.
 |
| 1. Pretendentam piedāvājums jāiesaiņo slēgtā aploksnē, kas adresēta:
 |
| *Saņēmējs:**Liepājas pilsētas domes Iepirkumu komisijai* *Rožu iela 6, Liepāja, LV-3401**Piedāvājums iepirkumam* ***“Par transporta līdzekļa piegādi”*** (LPP 2019/2).Neatvērt pirms piedāvājumu atvēršanas sanāksmes sākuma!*Iesniedzējs:**<Pretendenta nosaukums, reģistrācijas numurs, adrese>**<Kontaktpersonas vārds, uzvārds, tālruņa numurs>* |
|  |
| 1. Pretendents drīkst iesniegt **tikai vienu piedāvājuma variantu**. Ja pretendents iesniegs vairākus piedāvājuma variantus, tie visi tiks atzīti par nederīgiem.
 |
| 1. Pretendentam jāiesniedz dokumenti, **kas aizpildīti atbilstoši nolikumam klāt pievienoto veidlapu formai.**
 |
| 1. Visām izmaksām piedāvājumā jābūt uzrādītām *euro* (EUR), noapaļojot līdz 2 (*diviem*) cipariem aiz komata.
 |
| 1. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā[[4]](#footnote-4).
 |
| 1. Pretendents iesniedz parakstītu piedāvājumu. Parakstītam jābūt katram piedāvājumā iekļautajam oriģinālajam dokumentam
 |
| 1. Dokumentus pašrocīgi paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko iekļauj (iešuj) pretendenta atlases dokumentos.
 |
| 1. Iesniedzot piedāvājumu, Piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, atbilstoši normatīvajiem aktiem par kārtību, kādā apliecināmi dokumentu atvasinājumi[[5]](#footnote-5).
 |
| 1. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.
 |
| 1. Saskaņā ar Publisko iepirkumu likuma 9.panta astoņpadsmito daļu, pasūtītājs publicēs noslēgtā iepirkuma līguma tekstu savā mājas lapā internetā.
 |
| 1. Pretendents piedāvājumu, kas sagatavots un noformēts atbilstoši nolikumā noteiktajām prasībām, var iesniegt, sākot ar iepirkuma izziņošanas dienu nolikumā norādītajā vietā un laikā, līdz šajā nolikumā noteiktā piedāvājumu iesniegšanas termiņa beigām.
 |
| 1. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
 |
| 1. Komisija pieņem izskatīšanai tikai tos piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājumu atvēršanas brīdim. Ja piedāvājums nav atbilstoši noformēts, piedāvājums atdodams tā iesniedzējam un piedāvājuma saņemšanu nereģistrē.
 |
|  |
| 1. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma, tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
 |
| 1. Piegādātāju apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei.
 |

Iepirkuma LPP 2019/2

**nolikuma 5.pielikums**

**VĒRTĒŠANAS NOSACĪJUMI**

|  |
| --- |
| 1. Iepirkuma procedūru veic ar Liepājas pilsētas domes 2017.gada 17.augusta lēmumu Nr.304 un Liepājas pilsētas domes 2018.gada 13.septembra lēmumu Nr.368 izveidotā Iepirkumu komisija (*Nolikumā arī – Komisija*).
 |
| 1. Piedāvājumu noformējuma pārbaudi, pretendentu atlasi un piedāvājumu vērtēšanu Komisija veic slēgtā sēdē.
 |
| 1. Piedāvājumu noformējuma pārbaudes, pretendentu atlases un piedāvājumu vērtēšanas laikā Komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.
 |
| 1. Pārbaudot piedāvājumu atbilstību nolikumā izvirzītajām prasībām, Komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli.
 |
| 1. Ja Komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
 |
| 1. Piedāvājumu vērtēšanas gaitā Komisija ir tiesīga pieprasīt, lai tiek izskaidrota piedāvājumā iekļautā informācija.
 |
| 1. Ja Komisija pieprasa, lai pretendents precizē iesniegto informāciju, tā nosaka termiņu, līdz kuram pretendentam jāsniedz atbilde.
 |
| 1. Ja pretendents neiesniedz Komisijas pieprasītās ziņas vai paskaidrojumus, Komisija piedāvājumu vērtē pēc tiem dokumentiem, kas ir iekļauti piedāvājumā.
 |
| 1. Piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai Komisija var pieaicināt ekspertu.
 |
| 1. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.
 |
| 1. Ekspertam ir tiesības iepazīties ar piedāvājumiem, kā arī lūgt Komisiju pieprasīt no pretendenta papildu informāciju, kas ir nepieciešama atzinuma sagatavošanai.
 |
| 1. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.
 |
| 1. Konstatējot piedāvājuma neatbilstību kādai no prasībām, Komisijai ir tiesības izslēgt pretendentu no turpmākas dalības iepirkumā un neizskatīt piedāvājumu nākamajā izvērtēšanas posmā.
 |
| 1. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9.panta astotās daļas 1., 2., 4. vai 5.punktā minēto apstākļu dēļ, Komisija rīkojas atbilstoši Publisko iepirkumu likuma 9.panta devītajai un desmitajai daļai.
2. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma 11.¹ panta pirmajā daļā minēto apstākļu dēļ, Komisija rīkojas atbilstoši Starptautisko un Latvijas Republikas nacionālo sankciju likuma 11.¹ pantam. Ja attiecībā uz minēto pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras kavē līguma izpildi, tas ir izslēdzams no dalības iepirkumā.
 |
| 1. Triju darbdienu laikā pēc lēmuma pieņemšanas, Komisija informē visus pretendentus par pieņemto lēmumu. Informācija tiks nosūtīta uz pieteikumā norādīto elektroniskā pasta adresi, izmantojot drošu elektronisko parakstu vai pievienojot elektroniskajam pastam skenētu dokumentu.
 |

1. Publisko iepirkumu likums, skatīt: <https://likumi.lv/doc.php?id=287760> [↑](#footnote-ref-1)
2. *Publisko iepirkumu likuma (turpmāk - PIL) izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.*

*Apakšuzņēmēja veicamo būvdarbu vai sniedzamo pakalpojumu kopējo vērtību noteic saskaņā ar PIL 63.panta trešo daļu.* [↑](#footnote-ref-2)
3. Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro; Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro. [↑](#footnote-ref-3)
4. Latvijas Republikā spēkā Ministru kabineta 2000.gada 22.augusta noteikumi Nr.291 “Kārtība, kādā apliecināmi dokumentu tulkojumi valsts valodā”, skatīt: <http://likumi.lv/doc.php?id=10127>. [↑](#footnote-ref-4)
5. Ministru kabineta 2018. gada 4. septembra noteikumi Nr.558 „Dokumentu izstrādāšanas un noformēšanas kārtība”, skatīt: https://likumi.lv/ta/id/301436-dokumentu-izstradasanas-un-noformesanas-kartiba. [↑](#footnote-ref-5)